Manuel Basulto Jiménez

**Manuel Basulto Jiménez** (født 17. mai 1869 i Adanero i provinsen Ávila i Spania, drept 12. august 1936 i El Pozo del Tío Raimundo i Entrevías i Puente de Vallecas i Madrid) var en spansk katolsk biskop av Jaén som ble myrdet under forfølgelsen av den katolske kirke under Den andre spanske republikk. I den katolske kirke er han æret som martyr og er saligkåret.
## Liv og virke
### Prest
Manuel Basulto Jiménez ble presteviet for bispedømmet Jaén den 15. mars 1893.
### Biskop av Lugo
Pave Pius X utnevnte ham til biskop av Lugo den 4. september 1909. Den apostoliske nuntius til Spania, erkebiskop Antonio Vico, ordinerte ham til biskop den 16. januar året etter; medkonsekratorer var militærbiskop Jaime Cardona y Tur og biskopen av Madrid, José Maria Salvador y Barrera.
### Biskop av Jaén
Pave Benedikt XV utnevnte ham til biskop av Jaén 18. desember 1919.

I begynnelsen av august 1936, ikke lenge etter utbruddet av den spanske revolusjon, ble biskop Manuel Basulto Jiménez arrestert av tilhengere av republikken og fraktet fra Jaén dem 11. august med et av de såkalte dødstogene. Toget ble stoppet sør for Madrid sentrum, og biskop Manuel Basulto Jiménez, hans søster og nesten 200 andre fanger ble myrdet ved skyting av venstreorienterte republikanske militsmenn.

### Saligkåring
Bispedømmet Jaén åpnet bispedømmeinformasjonsprosessen for saligkåring i 1994; den var fullført fire år senere. I 1999 ble aktene overlevert til Kongregasjonen for helligkåringer i Vatikanet for videre behandling. Den 27. mars 2013 bekreftet pave Frans martyriene til biskop Manuel Basulto Jiménez og fem andre ofre for kirkeforfølgelsene. Saligkåringen ble utført av kongregasjonens kardinalprefekt, Angelo Amato, den 13. oktober 2013 i Tarragona.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Biskop *Manuel Basulto Jiménez* (1869-1936) *1910

## Litteratur
* Cárcel Ortí, Vicente (2000). *La gran persecución*: España, 1931-1939. Barcelona: Planeta. ISBN 84-08-03519-3.
* Mata, Santiago (2011). *El Tren de la Muerte*. Madrid: Esfera de los Libros. ISBN 84-9970-100-0.
* Montero Moreno, Antonio (1999) [1961]. *Historia de la persecución religiosa en España, 1936-1939*. Madrid: Edicionas Católicas. ISBN 84-7914-383-5.
* Preston, Paul (2013) [2011]. *El Holocausto Español. Odio y Exterminio en la Guerra Civil y después*. Barcelona: Debolsillo.
* Redondo, Gonzal (1993). *Historia de la Iglesia en España, 1931-1939*. Madrid: Rialp. ISBN 84-321-2984-4.

## Referanser